තම ගව රැළ මේ තරම් පරෙස්සම් කරන්නේ කාගෙන්ද? එක පැත්තකින් භයානක වන සතුන්ගෙන්ය. අනෙක් පැත්තෙන් භයානක අසල්වැසි ගෝත්‍රිකයන්ගෙන්ය. හැමර් ගෝත්‍රිකයෝ ජීවිකාව ගෙනයන්නේ ගොවිතැනින් සහ දඩයමෙනි. ඔවුන්ගේ ගොවිබිම්වල සෝගම්, බෝංචි, අලවර්ග, ඉරිඟු, වට්ටක්කා මෙන්ම විවිධ පළතුරු වර්ගද වැඩෙයි. එහෙත් මේ වගාව වෙනුවෙන් ඔවුහු මුළු ජීවිතයම කැප කරන බව කිවහොත් එය අතිශයෝක්තියක් නොවේ. මෙම ගොවිතැන් කටයුතු වෙනුවෙන් හැමර් පවුලේ සියලුම දෙනා වෙහෙසෙති. පිරිමි කරන්නේ පස බුරුල් කිරීම වැනි බර වැඩය. ගැහැනු පැල සිටුවීම, පොහොර සහ වතුර දැමීම අස්වනු නෙළා ගැනීම වැනි අනෙකුත් කටයුතු කරති. එතකොට පිරිමින්ට පැවරෙන අනෙක් දෛනික කාර්යය දඩයමේ යෑමයි. කුඩා ඇන්ටිලෝපයන් සහ වල් ඌරන් හැමර්ලාට වැඩිපුරම ගොදුරු වන සතුන්ය.
හැමර් ගෝත්‍රිකයෝ ජීවිකාව ගෙනයන්නේ කුමකින්ද?
ගොවිතැනින් සහ දඩයමෙනි